Pro (Mrapper Wa Afrika Borwa)

Linda Mkhize (22 Phuptjane 1981 - 8 Phato 2018), ya tsejwang ka lebitso la hae la sethaleng PRO mme pele e le Pro Kid, e ne e le rapper le mohlahisi wa Afrika Borwa. O ne a tsejwa ka ho reppa motswako wa mmino wa lekeisheneng la Soweto  Aforika Borwa ka  (tsotsi taal) le Senyesemane. Mmino wa hae o ne o bua ka diketsahalo le bophelo ba moo. "Award-winning rapper Linda 'ProKid' Mkhize dies". Mkhize o kentse letsoho ntshetsopeleng ya Kasi Rap; o boetse o nkuwa e le e mong wa bo-pula-madiboho ba hip-hop ya Afrika Borwa. Mosebetsi wa hae o ile wa etsa hore ho be le menyetla le tshusumetso ho dibini tse kang AKA, Micky m, Red Button, Siya Shezi (Deep soweto), F-eezy, Chippa M K.O, Maseven, Touchline, Emtee, Kwesta le moena wa hae e monyane DJ Citilyts le di-emcees tse ding tse ngata tsa rap tsa Kasi.

 Bophelo le mosebetsi 
Linda Mkhize o hlahetse mme a holela Klipspruit, Soweto. Ha a sa le motjha, o ne a nka karolo dintweng tsa rap le ho qhekella, e le hore a bontshe bokgoni ba hae. Ka 2004, o ile a tswela pele ho hapa tlhodisano ya dintwa tsa bo emcee tse neng dikopanywa ke Tbo Touch. Seteisheneng sa seya-le-moya sa batjha sa YFM, katleho ya hae lenaneong lena ke yona e ileng ya lebisa ho konteraka ya hae ya ho hatisa. Ka 2017, o ile a ba moeti-mmoho wa tlhodisano ya ntwa ya rap ya SABC 1 One Mic ka dinako tse pedi hammoho le Big Zulu. "Pro & Big Zulu to judge RAP TV show - Online Youth Magazine | O ile a tuma ka mora ho lokollwa ha pina ya hae ya pele "Soweto". Pina ena ke ya ho keteka sebaka seo a hlahetseng ho sona, Soweto. E ile ya hlahiswa ke mohlahisi wa hae wa nako e telele le mosebetsi-mmoho le yena, Omen The Chef. E ile ya latelwa ke pina e bitswang, "Wozobona" e ileng ya tsebahala haholo Afrika Borwa mme ya betla tsela ya ho hatisa albamo ya hae ya pele Heads & Tales ka 2005.Zeeman, Kyle (9 August 2018).

 Ho hatisa di-disc 

 Dialbamo tsa studio 

 Heads and Tails (2005) 
 DNA (2006) 
 Dankie San (2008) 
 Snakes and Ladders (2010) 
 Continua (2012) 

 Lefu 
Mkhize o hlokahetse ka la 8 Phato 2018 kamora ho tshwarwa ke sefuba, ha a etetse motswalle wa hae Johannesburg CBD. Kamora phatlalatso ya lefu la hae, diteishene tsa ditaba ho phatlallalletsa le naha di ile tsa mo hlompha. 

 Mehlodi 

 Dihokela tsa kantle 

 Tšebeletso ea Sehopotso bakeng sa Linda 'Prokid' Mkhize